La Fundació Vicki Bernadet és una entitat experta en l'atenció integral, prevenció i sensibilització dels abusos sexuals a menors.
En el marc de les diverses activitats que realitza hi ha uns cursos especialitzats en la Prevenció i Abordatge de l'Abús Sexual Infantil en l'àmbit de l'educació en el lleure.
S'ofereix formació, en modalitat a distància, que permet conceptualitzar l'Abús Sexual Infantil (ASI) i el maltractament infantil i aporta recursos per a prevenir-lo, detectar-lo i actuar davant d'un abús o de la revelació d'un abús.
El curs té una durada de 8 hores, en 4 sessions de 2 hores, i és gratuïta perquè compta amb el suport de la Direcció General de Joventut.
Cal, però, fer inscripció prèvia.
Amb aquesta formació s'obté un certificat expedit per la Direcció General de Joventut.
Amb motiu de l'alta demanada i que es van exhaurir les places dels 3 primers cursos, s'ofereixen 3 cursos més.
Aquesta formació està adreçada a totes les persones que de manera voluntària o remunerada fan activitats d'educació en el lleure adreçades a persones menors de 18 anys.
Els objectius d'aquesta formació són que les persones participants:
Tinguin coneixements en matèria d'Abús Sexual Infantil (ASI).
Puguin dissenyar i realitzar les activitats de forma segura en matèria d'ASI.
Puguin articular un bon sistema de prevenció de l'ASI.
Tinguin recursos per abordar casos d'ASI, tant si es produeixen en el propi àmbit d'actuació, com si els són revelats encara s'hagin produït en un altre àmbit.
En aquest mòdul es defineix l'abús sexual infantil i es donen estratègies per a poder reaccionar davant d'una revelació d'ASI i s'aborden temes com el desenvolupament psicosexual dels infants, les conductes inadequades, les conductes de risc i les possibilitats d'actuacions pedagògiques a implementar per part dels equips de monitoratge del lleure.
En aquest mòdul es parlarà de la detecció de l'abús sexual infantil des del lleure educatiu així com també l'actuació davant d'una revelació, entenent el moment, les competències per abordar-ho, la importància de la primera resposta, etc.
En aquest mòdul s'explicaran els circuits i protocols existents que s'han de seguir en el moment en el que es coneix o es sospita de la existència d'una situació d'abús sexual.
A la vegada, també es parla dels recursos existents als quals es pot requerir ajuda i/o assessorament.
En aquest mòdul s'estableixen les bases formatives que ajudin a la detecció i prevenció de l'abús sexual infantil, així com a definir accions adequades per part dels responsables de les instal·lacions i d'equips de monitors per tal de prevenir l'ASI.
Aquest curs s'ofereix íntegrament a través de videoconferència.
Els i les alumnes rebran la formació a través de la plataforma de videoconferència gestionada per la Fundació Vicki Bernadet.
Abans de l'inici de la formació, les persones participants rebran un correu de benvinguda explicant com accedir a la sessió.
La formació es pot fer a traves de l'ordinador, la tableta o el mòbil.
Les classes combinaran la exposició de continguts amb estones de treball en grup, tenint una metodologia participativa i activa.
S'ofereixen 3 cursos més en les següents dates i horaris.
Dies: 6,8,13 i 15 de maig - Places exhaurides
Dies: 5,7,12 i 14 de maig - Places exhaurides
El nombre de persones per grup és de 25.
Per obtenir el certificat que atorga la Direcció General de Joventut cal haver assistit a totes les sessions del curs.
El curs no té cap cost directe per a l'alumne perquè està subvencionat per la Direcció General de Joventut